**Beszámoló a Magyar Gasztroenterológiai Társaság Hepatológiai Szekciójának munkájáról**

Az MGT Hepatológiai Szekciója, a Májbetegekért Alapítvány és a Magyar Májkutatási Társaság közös rendezésében **2023. szeptember 7-9 között** került megrendezésre Visegrádon **Hepatológia 2023 Konferencia**. A konferencián közel 150 regisztrált résztvevő vett részt. A Fehér János Díjat idén Dr Horváth Gábor kapta. Telegdy László életműdíjban Schneider Ferenc részesült. State of the art előadások dr Lázár István Akut TIPS, prof. Szalay Ferenc Hemocromatosis 2023 és Dr Schuller János Gyógyszer okozta májkárosodások, prof. Kiss András Májdagantok pathológiája címmel, májtranszplantáció témakörben prof. Szijártó Attila, dr Benkő Tamás és dr Piros László által hangzottak el. A Konferencian ismertetésre kerültek új, 2023-as EASL Guideline-ok. Főtéma volt a mikrobiom, PSC, metabolikus és alkoholos májbetegségek, májcirrhosis, és májtranszplantáció. A konferencián került sor a két évente esedékes **MGT Hepatológia Szekció vezetőségválasztó közgyűlésére.** A megválasztott vezetőség: dr Horváth Gábor (hivatalba lépő elnök), prof. Hunyady Béla, dr Gerlei Zsuzsa, dr Gervain Judit, dr Hagymási Krisztina, dr Kiss András, dr Makara Mihály, prof. Papp Mária, dr Pár Gabriella, dr Schuller János, dr Werling Klára. A közgyűlést követő vezetőségi ülésen az új vezetőség jövőbeli elnöknek prof. Papp Máriát, titkárnak dr Pár Gabriellát válaszotta.

**2023 szeptember 24-n Gdanskban** a **12.** **Közép-európai Hepatológiai Együtműködés (12. CEHC - Central- European Hepatological Collaboration)** konferencián előadással prof. Hunyady Béla és dr Pár Gabriella szerepelt.

MGT Hepatológiai Szekció vezetőségének több tagja **a 2023. 11. 09-11** között a **Semmelweis Egyetem** Sebészeti, Transzplantációs és Gasztroenterológiai Klinikán dr Hritz István által szervezett **Kötelező Gasztroenterológiai szinten tartó tanfolyamon és 2024 február 29- március 2 között a Debreceni Egyetemen** prof. Papp Máriaszervezésébenmegrendezésre került **Gasztroenterológia szakvizsga előtti kötelező hepatológiai tanfolyamon is előadott.**

A szekció vezetősége a Hepatitis Terápiás Bizottság tagjaival szorosan együttműködve az elmúlt években is folyamatos konzultációt folytatott, szakmai javaslatokat tett a finanszírozó intézmények felé a HCV elleni legkorszerűbb, pangenotípusú DAA szerek elérhetőségének érdekében.

Pécs, 2024. 03. 21.

Dr Pár Gabriella

titkár

Dr Horváth Gábor

elnök

Prof. Hunyady Béla

leköszönő elnök